คือมันเป็นตุ่มคล้ายๆสิวค่ะ แข็งๆแต่มีขนาดหมือนโดนยุงกัด ไม่มีอาการเจ็บหรือคันค่ะ คือมันจะยุบตัวเองรึเปล่าหรือว่ายังไงเหรอคะ
สวัสดีค่ะ การวินิจฉัยที่เป็นไปได้1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลิน5.รูขุมขนอักเสบและมีการติดเชื้อการรักษานั้นคงต้องตามสาเหตุค่ะ ถ้ามีการติดเชื้อร่วมด้วยอาจต้องได้รับยาฆ่าเชื้อ หรือถ้าเป็นเริมที่อวัยวะเพศก็ควรได้ยาฆ่าเชื้อไวรัสค่ะ ถ้าเป็นตุ่มแพ้สัมผัสอาจใช้สเตียรอยด์ทาบางๆเฉพาะที่และหลีกเลี่ยงสิ่งที่แพ้การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อเพิ่มได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์เช่น เริม หรือหูดหงอนไก่หรือไม่หากมีตุ่มลุกลาม เจ็บปวดมาก มีหนองไหลจากตุ่ม ปัสสาวะแสบขัด มีไข้ ควรรีบไปพบแพทย์ค่ะ